Հանսի Բուրգ

Հանսի Բուրգ (, ), ավստրիացի և գերմանացի դերասանուհի։

Հանս Ալբերսի կյանքի ուղեկիցը։

Կենսագրություն 
Հանսի Բուրգը ծնվել է 1898 թվականին դերասան Օյգեն Բուրգի ընտանիքում։ Մեծացել է Բեռլինում։ Դերասանական կարիերան սկսել է 1917 թվականին Բեռլինի կոմեդիայի թատրոնում Հենրիխ Բոլտեն-Բեքքերի ղեկավարությամբ։ Աշխատել է «Տրիանոն» թատրոնում, ծանոթացել Հանս Ալբերսի հետ։ Միաժամանակ Հանսին կինոյում բազմաթիվ դերեր է խաղացել։ Շուտով Հանսի Բուրգն ու Հանս Ալբերսը սկսել է համտեղ ապրել։ Ալբերսի աճող հեղինակությանն զուգընթաց Բուրգն անցավ նրա ստվերի ներքո՝ դառնալով նրա կյանքի ուղեկիցն ու խորհրդատուն։

1933 թվականին Ազգային սոցիալիստների իշխանության գալուց հետո դերասանական զույգն անցավ վերահսկողության տակ։ Իր կարիերան փրկելու և ճնշումը նվազեցնելու համար Ալբերսը 1935 թվականի հոկտեմբերի 15-ին Յոզեֆ Գեբելսին հասցեագրված պաշտոնական նամակում հայտարարեց, որ բաժանվում է հրեա Հանսի Բուրգից։ Հանսին ամուսնացավ Նորվեգիայի քաղաքացու հետ, սակայն, փաստացի Բուրգն ու Ալբերսը շարունակում էին միասին ապրել Շտարնբերգեր-Զե լճի տարածքում, մինչև 1939 թվականին Հանսին Շվեյցարիայով հեռացավ Լոնդոն։ 1946 թվականին Հանսի Բուրգը վերադարձավ Գերմանիա բրիտանացի զինվորի համազգեստով և շարունակեց իր հարաբերությունները Ալբերսի հետ, մինչև 1960 թվականին նրա մահը։ 1971 թվականին Բուրգը պետությանը վաճառեց Ֆելդաֆինգում գտնվող իր հողակտորը` պահպանելով տանը բնակվելու իրավունքը։

Ֆիլմագրություն 
 1919 թ.՝ Mutter Erde
 1919 թ.՝ Abenteuer der Bianetti
 1919 թ.՝ Das Mädchen aus der Ackerstraße
 1920 թ.՝ Der unsichtbare Dieb

Գրականություն 
 Burleigh, Michael. The Third Reich: A New History. Pan Macmillan, 2012.
 Hardt, Ursula. From Caligari to California: Erich Pommer's Life in the International Film Wars. Berghahn Books, 1996.
 Kosta, Barbara. Willing Seduction: The Blue Angel, Marlene Dietrich, and Mass Culture. Berghahn Books, 2009.

Ծանոթագրություններ

Արտաքին հղումներ 
 
 filmportal.de

Գերմանացի դերասանուհիներ
Ավստրիացի դերասանուհիներ
Թատրոնի դերասանուհիներ
Ավստրիացի կինոդերասանուհիներ
Գերմանացի կինոդերասանուհիներ